### Beslutningstema

I dette punkt skal det godkendes, at der i forbindelse med en udstykning foretages en indsnævring/omlægning af en privat fællesvej.

### Sagsfremstilling

I forbindelse med udstykning af matr.nr. 50 m.flere Toftlund ejerlav, Toftlund påtænkes det at omlægge den udlagte private fællesvej på matr.nr. 50 Toftlund, som vist på vedlagte ændringskort. Den private fællesvej får herved en bredde på 4 meter.

Partshøring: Forvaltningen har vurderet, at en beslutning om omlægning af den private fællesvej kun har betydning for få kendte lodsejere. De i Privatvejslovens §73 beskrevne procedurebestemmelser finder således ikke anvendelse, og der er i henhold til lovens §74 givet en frist på tre uger til at fremkomme med indsigelser og ændringsforslag til den påtænkte beslutning. Steve Danielsen kontaktede i denne periode forvaltningen og spurgte til bredden på den private fællesvej. Han fik oplyst, at vejen på ændringskortet, dateret 18. august 2022 er vist med en bredde på 4 meter. Ændringskortet er vedhæftet som bilag.

### Økonomi

Der er ingen udgifter for Tønder Kommune i forbindelse med denne omlægning.

### Lovgrundlag

Lov om private fællesveje.

### Fagchefen for Teknik og Miljø indstiller,

at godkende omlægning af den private fællesvej på matr.nr. 50 [adresse], Toftlund som vist på det som bilag vedhæftede ændringskort.

### Beslutning

Indstillingen godkendt.